open-index/open-wikipedia-markdown huggingface dataset:
Органична материя

**Органична материя** — обычайна назва про материалы, котры взникли прямо або непрямо зоз живой материи або продуктох ей животной чинности в атмосферѣ, поверховых або подземных водах, усаденинах и грунтах. Можуть быти тверды, текучы и газовиты. Органичны материи суть мѣшанинов розличных хемичных злученин, котры обсягують карбон; первый раз были найдены в организмах звѣрины и ростлин, а занимать ся нима шпециалный роздѣл хемии — органична хемия.

Характерным про вшиткы органичны материалы е их горючость.

## Примѣры
Типичным примѣром органичных материалох суть дерево, ропа, природный газ. Напримѣр, природный газ зложеный  з метану (70 — 98%), але там е и етан, пропан,  бутан и газы неорганичной природы, а в каждом найдищу е зложѣня инше. Так е и з иншыма органичныма материалами.

## См. тыж
* Неорганична материя

## Жерела и одказы
* Мала гірнича енциклопедія. В 3 т. / за ред. В.С. Білецького. – Донецьк : Схід. видав. дім, 2013. Том 2.  
* Фізичні і хімічні властивості природного газу

## Референции

Катеґорія:Орґанічна хемія
Неорганична материя

**Неорганична материя** е материя, котра не походить од живых организмох и не обсягуе карбон, выпродукованый нима. З неорганичной материи суть горнины, минералы, металы. Фактично, векша часть масы Землѣ е неорганична.

## Характеристика
Про неорганичну материю найважнѣйшым е не то, з чого ся складать, але то, як взникла. Напримѣр, кедь говориме, же карбон е в каждой органичной материи, то не значить, же каждый материал з карбоном е органичный. Диаманты суть тыж з карбона але суть неорганичным материалом и не походять од живой природы. Неорганичны злученины з  карбоном можуть мати вязбы и **C-H**, и **C-C**, але не обѣ нараз. Розличны неорганичны злученины з карбоном суть:
* карбон оксид
* карбон диоксид
* карбонаты
* цианиды
* цианаты
* карбиды
* тиоцианаты
Примѣром неорганичных материалох суть камѣнь, метал, керамика, скло. Они суть самы по собѣ стабилны, але годны реаговати з иншыма материалами. Неорганичны материалы, як и органичны, суть природны и синтетичны.

Неорганичны материалы подля их функчных властностей роздѣляють на металы, неметалы и композиты. З природной неорганичной сыровины люде научили ся выробляти неорганичны материалы, властности котрых мѣняють ся в широкой мѣрѣ, аж до протикладных. Примѣром суть литины, неорганичны скла, полупроводникы, керамика, керметы, диелектрикы.

В природѣ суть росширены тридименчны сѣтковиты полимеры, якы в подобѣ минералох находять ся в земной корѣ, напримѣр, кварц. Велике число неорганичных полимерох мож достати синтетично, напримѣр, полимеры сулфура, селена, телура, германия.

## См. тыж
* Органична материя

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 
* Inorganic Matter //Corrosionpedia

## Референции

Катеґорія:Неорганична хемия
Неметалы

**Неметалы**, — просты субстанции, котры не мають властивостей металох, циже:  не мають металичного блиску, не дають ся ковати, не проводять тепло и електричний пруд. 

Ку типовым неметалам належать 22 елементы: гидроген, азот, оксиген, флуор, хлор, благородны газы (VIII група), бром, карбон, силиций, фосфор, сулфур, селен, йод, астат, телур, бор, из них  текучый — бром, тверды —  карбон, фосфор, арзен, сулфур, селен, силиций,  йод, астат, телур, бор, газы — гидроген, азот, оксиген, флуор, хлор,  благородны газы (VIII група).


Зоз 118 познатых хемичных елементох лем 22 суть неметалы. 

Але суть еще металоиды, котры часточно мають металичны властности, а часточно неметаличны. Дефинитивной границѣ меджи металами, металоидами и неметалами не екзистуе. В хемичных реакциях атомы неметалох обычайно доставають електроны.

## Жерела
* Мала гірнича енциклопедія. В 3 т. / за ред. В.С. Білецького. – Донецьк : Схід. видав. дім, 2013. Том 2. 
* Кнунянц И.Л. (гл. ред.):  Химический энциклопедический словарь. — Москва: Советская энциклопедия. 1983. — 792 с.
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 

## Референции

Катеґорія:Неметалы
Неорганична хемия

**Неорганична хемия** — сфера хемии, яка загортать вшиткы звязаны з тов науков темы окрем тых, што суть предметом органичной хемии. Объектом неорганичной хемии суть хемичны елементы и хемичны злученины окрем органичных злученин.
## История
История неорганичной хемии звязана з общов историев хемии: резултатом штудированя неорганичных материалох были важны досягнутя в конци XVIII. – зачатку XIX. стороча, напримѣр оксигенова теория горѣня, объявлѣня законох стехиометрии. Теоретичны основы неорганичной хемии — периодичный закон и периодична система елементох Д. Менделеева. 
## Днешность
Днешна неорганична хемия штудируе будову и властности неорганичных материалох з помочов не лем хемичных, но и физикалных методох (напримѣр, спектроскопии). Неорганична хемия е научнов базов основной хемичной выробы (соли, квасы, основы) и металургии. Число неорганичных материалох чинить десяткы тысяч. Досягнутя неорганичной хемии дозволили створити материалы найновѣйшой техникы — суперчисты металы, литины, пьезоелектрикы, полупроводникы, суперпроводникы, легкы ставебны материалы, оксиданты и палива про козмичны ракеты.

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 

## Референции

Катеґорія:Неорганична хемия
Honoris causa

**Doctor honoris causa** — почестный докторат, ступень доктора наук, котрый ся признавать без обгаеня дизертации, за значны заслугы перед науков або културов. **Honoris causa**, куртанка **h. c.** — латинскый выраз, котрый означать «за честь», «про честь».

## Жерела
* *Ottův slovník naučný.* Jedenáctý díl. Praha : J.&nbsp;Otto, 1897. s.&nbsp;543. Одчитане: 2020-09-26 
* Honoris causa //FILIT, OTVORENÁ FILOZOFICKÁ ENCYKLOPÉDIA Одчитане: 2020-09-26 

## Референции

Катеґорія:Латинскы слова и фразы
Универзита Коменского в Братиславѣ

**Универзита Коменского в Братиславѣ**,  *Univerzita Komenského v Bratislave*, куртанка *UK* — найстарша словацка универзита, взникла в року 1919. В роках 1939–1954 называла ся Словацка универзита.

Универзита мать 13 факулт и розличны далшы инштитуции. Сумарно на вшиткых факултах во вшиткых формах и ступнях штудий учать ся безмала 24&nbsp;000 особ. Каждорочно ся приимать около 8&nbsp;000 новых штудентох, котры собѣ годны выбирати  з пропонованых майже 800 штудийных програм. Универзита Коменского е тыж вызнамнов научнов инштитуциев. Число докторандох е над 1&nbsp;800 особ.. Число заграничных штудентох денной и екстерной формы штудий е майже 2&nbsp;900 особ зоз 88 держав.

## Факулты
* Медицинска факулта  (LF UK)
* Правницка факулта (PraF UK)
* Филозофска факулта (FiF UK)
* Природописна факулта (PriF UK)
* Педагогична факулта (PdF UK)
* Фармацевтична факулта (FaF UK)
* Факулта тѣловыховы и шпорту (FTVŠ UK)
* Йессениова медицинска факулта в Мартинѣ (JLF UK)
* Факулта математикы, физикы и информатикы (FMFI UK)
* Римокатолицка кирилометодийска богословска факулта (RKCMBF UK)
* Евангелицка богословска факулта (EBF UK)
* Факулта манажменту (FM UK)
* Факулта социалных и економичных наук (FSEV UK)

## Одказы
* Univerzita Komenského v Bratislavě
## Референции

Коменского
Комунистична партия Западной Украины

**Комунистична партия Западной Украины** (КПЗУ) взникла як наступниця Комунистичной партии Восточной Галичины (КПВГ). 23. юна 1923 створила свой Централный комитет, де два окремы напрямы подля рекомендаций Коминтерны злучили ся на единой платформѣ. Партия в октобрѣ 1923 на зъѣздѣ Комунистичной партии Польщи (КПП) была затверджена як крайова зложка КПП з правом окремых зъѣздох, конференций и автономной роботы в границях директив КПП. Тоты директивы были тыж направляны Коминтернов и включали жаданя «возъеднаня западных украинскых земель з совѣтсков Украинов».

## Криза 1927
В року 1919 КПВГ мала лем 180 членох. По злучѣню конкуруючых напрямох ряды членства КПЗУ зачали рости: 1924 — 1800, 1925 — 3243. Але од року 1925 дакотры члены веджѣня зачали выказовати несуглас з  политиков закончѣня украинизации, котра ся реализуе на Украинѣ, што наконець вело ку отвореному росколу партии в року 1927 на КПЗУ(векшины), котра была несогласна, и КПЗУ(меншины), котра была согласна. 18. фебруара 1928 Выконный комитет Коминтерны на основѣ скаргы од КПЗУ(меншины) вылучив веджѣня  КПЗУ(векшины) и тых, котры были з нима, з партии и Коминтерны. Чоловы особы КПЗУ(векшины) Й. Кролик и Р. Кузьма, котры неосторожно одышли до СССР были арештованы, засуджены, а неодовго и застрѣлены.  Членство в року 1928 упало до 629 особ.

## Криза 1933
Далша криза настала в року 1933 з поводу политикы насилной колективизации в УССР и наставшого там голода. Челны особы тогдышного веджѣня   КПЗУ(меншины) М. Заячковскый и Г. Иваненко были позваны до СССР и подля штандарной схемы арештованы, засуджены и знищены. Соткы членох партии, котры на тот час были в СССР, были репресованы.

## Ликвидация 1938
Репресии вели до утраты членства и вплыву меджи обывательством. Веджѣня партии теперь чинили переважно Жидове и Поляци.  В року 1938 КПП, а въедно з нев и КПЗУ, рѣшѣньом Выконного комитета Коминтерны были роспущены як такы, в котрых «веджѣня перешло до рук неприятельской агентуры». Позднѣше было вызнане, же тота ликвидация была бездоводна. 

 

## Жерела и одказы
* Енциклопедія історії України : у 10 т. / Смолій В. и др. (ред.). Інститут історії України НАНУ. — К. : Наук. думка, 2003-2013.  ; том 4  
* Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2.   
* Хрущев Н. С.: Время. Люди. Власть (Воспоминания) Книга І. Глава: Начало Второй мировой войны

## Референции

Катеґорія:История Украины
Катеґорія:История Польщи
Катеґорія:Организации в Польщи
Западна Украина
Тамара Кебкало

**Тамара Василівна Кебкало** (нар. 1 януара. 1947, Димер, Київська область) - дохторка, педіатр. Головный спеціаліст удділка школованя тай наукы Департамента кадрової політикы, школованя тай наукы Міністерства здоровництва Україны .

## Біоґрафія
Народила ся року 1947, основну школу выходила в родном вароші (1954 - 1965). В року 1967 ся переселила з Димера до Кыёва. Од рока 1965 штудовала медицину. В році 1986 дістала понуку шпеціаліста в Міністерстві здровництва.

## Жерела и одказы
* К.М. Логановський. Український Медичний Часопис. — Київ: Укрмедкнига, 1997. — С. 54.

## Референції

Катеґорія:Медици
Ропа

**Ропа**, або **сыра нафта** —  природна горюча, легко имаюча ся, густа масляниста течь, котра находить ся в глубокых седиментных горнинах и добрѣ позната вдякы ей хоснованю яко сыровины про выробу палив и в хемичном промыслѣ. 

## Хемичне зложѣня
З погляду хемии, ропа – многокомпонентна мѣшанка гидрокарбонох  (80&nbsp;–&nbsp;90%), а тыж розличных дериватох, котры можуть обсяговати сулфур, азот, оксиген и  в незначной мѣрѣ дакоторы металы.
Подля елементного обсягу:
* карбон — 80% аж 88%
* гидроген — 11,0% аж 14,5%
* оксиген — 0,005% аж 0,7%, зрѣдка до 1,2%
* азот — 0,001% аж 1,8%
Довъедна в ропѣ найдены понад 50  елементнох.

## Выхоснованя
Из сырой нафты розличныма физико-хемичесными методами выроблять ся понад 3&nbsp;000 продуктох. Тоты продукты суть горючы газы, бензин, нафта (лампова, петролей), нафта (моторова), роспущалникы, машиновы олаи, мазут, дорожны битумены и асфалт; также парафин, вазелина, медицинскы и инсектицидны масти. Продукты из ропы выхосновують як масти и кремы, а тыж при выробѣ выбушнин, медикаментох, чистящих средств, пластикох, велике число розличных хемикатох.

## Жерела и одказы
* Мала гірнича енциклопедія. В 3 т. / за ред. В.С. Білецького. – Донецьк : Схід. видав. дім, 2013. Том 2.   
* Нефть. //Энциклопедия «Кругосвет».

## Референции

Катеґорія:Ропа
Фосилны палива

**Фосилны палива** або **каустобиолиты** — горючы копалины органичного походжѣня (угля, горючы лупкы, сыра нафта, торф, озокерит и др.).

## Терминология
Термин **каустобиолиты** быв внесеный в року 1888 Р.&nbsp;Потонье. Векшина геологох в сучасности дѣлять каустобиолиты на двѣ групы:
* угляного ряду;
* ропляного ряду.

## Походжѣня
Подля походжѣня **фосилны палива** суть усадженины, котры ся сформовали на днѣ даколишных водоемох зоз умерлых организмох, а тыж под вплывом геологичных метаморфных процесох при высокых теплотах и тисках. Суть они в природѣ во трьох агрегатных станах: газовиты, текучы и тверды.

## Жерела и одказы
* Мала гірнича енциклопедія. В 3 т. / за ред. В.С. Білецького. – Донецьк : Схід. видав. дім, 2013. Том 1.  

## Референції

Катеґорія:Фосилны палива
Горнина

**Горнины** — природны гетерогенны неорганичны материалы, якы ся вытворили в процесѣ геологичного формованя земной коры и суть частьов земной коры.  Наука, яка ся занимать горнинами, называть ся петрология, од  *πέτρα, petra*, камѣнь и * λόγος, logos*, знаня, учѣня. 

## Класификация
В сучасности ся за найвгоднѣйшу поважуе класификация горнин подля их походжѣня. В том аспектѣ горнины ся дѣлять на магматичны (вулканичны), метаморфичны (перетворены) и седиментны (усаджены). Магматичны и метаморфичны чинять около 90%, а седиментны 10%, але на поверху Землѣ седиментны горнины занимають 75% плохы.

### Магматичны горнины
Магматичны горнины створили ся як резултат выливу и застываня магмы.

### Седиментны горнины
Седиментны горнины суть резултатом усаджѣня (механичного, хемичного, органичного) з воды  и воздуха продуктох роспаданя магматичных и метаморфичных горнин, останкох живых организмох тай подобного.

### Метаморфичны горнины

Метаморфичны горнины появили ся в глубинах земной коры наслѣдком перетворѣня магматичных або седиментных горнин под высокым тиском, температуров дѣйов горячых газох и течей.

## Жерела и одказы
* Мала гірнича енциклопедія. В 3 т. / за ред. В.С. Білецького. – Донецьк : Схід. видав. дім, 2013. Том 1.   
*  Г. Я. Новик, В. П. Петров, В. В. Ржевский, А. Б. Ронов: Горные породы. //Большая Советская Энциклопедия.

## Референции

Катеґорія:Горнины
Сулфур

**Сулфур**, або **сѣрка**,   *Sulfur*, **S**, хемичный елемент VI. групы периодичной системы, протонове число 16, атомова маса 32,06. Неметал. 

;Природны формы и властности
В природѣ суть 4 стабилны изотопы з масовыма числами 32—34 и 36: **<sup>32</sup>S** (94,99%), **<sup>34</sup>S** (4,25%), **<sup>33</sup>S** (0,75%), **<sup>36</sup>S** (слѣды), 

Стрѣчать ся в природѣ во вольном станѣ (самородна сѣрка) и як минералы — сулфидны (напримѣр, пирит Fe2S2, галенит PbS, антимонит Sb2S3), сулфатных (гипс CaSO4•2H2O, ангидрит CaSO4, барит BaSO4, мирабилит Na2SO4•10Н2O) и др. 

Тверды жовты кристалы, топить ся при 112,8 °С аж 119 °С, кыпить при 444,6 °С, не роспущать ся во водѣ. При нагрѣваню творить злученины майже зо вшиткыма елементами.

;Хоснованя
Хоснують:
* при выробѣ **H<sub>2</sub>SO<sub>4</sub>** — около 50% продукции S;
* при выробѣ сулфитох, потребных при варѣню целулозы — около 25%; 
* против хворот ростлин (грозно, бавовник) — 10–15%);
* при вулканизации;
* в продукции фарб, выбушнин, луминофорох, швабликох, мастей на кожны хвороты. 
;Шкоды про организм
Во формѣ пороха дразнить органы дыханя, слизны(максимално припустна концентрация: 2 мг/м3).

## Жерела и одказы
* Кнунянц И.Л. (гл. ред.):  Химический энциклопедический словарь. — Москва: Советская энциклопедия. 1983. — 792 с.

## Референции

Катеґорія:Хемічны елементы
Катеґорія:Неметалы
Вапняник

**Вапняник**, — усаджена горнина, складена переважно з калциту з примѣшками. Хемично е то калция карбонат CaCO3. Вапняник переважно бѣлый, свѣтлосѣрый, жовтавый; при  векшом обсягу примѣшок може быти темносѣрый, чорный, бурый, червенкавый и зеленкавый. Вапняник — една з найросширенѣйшых усадженых горнин.

## Походжѣня
Подля походжѣня вапняникы переважно биогенны, але суть и хемогенны, перекристализованы, тросковы и мѣшаной генезы. 

Процес зачинав ся тым, же морскы организмы формовали собѣ тверды мушелькы, жебы охранили свое тѣло. Тоты мушелькы по смерти организмох усѣдали ся на днѣ. Материал тых мушельок — кальция карбонат CaCO3, а з того суть збудованы и величезны кораловы рифы и цѣлы островы. Але в ходѣ геологичной истории плиты земной коры пересували ся, насували ся и творили горы, зато теперь вапняникы находиме и в глубинѣ континентох.

## Выхоснованя
Вапняник ся хоснуе на выробу вапна через процес выпальованя горнины в печах при теплотах 1000—1200°C. Резултатом е негашене вапно,  хемично *оксид калция*, перед хоснованьом вапно гасять додаваючи воду, при чому ся вывольнять тепло:
;палѣня вапна
:CaCO3+ тепло → CaO (негашене вапно) + CO2 (карбон диоксид)
;гашѣня вапна 
:CaO + H2O → Ca(OH)2 (гашене вапно)+ тепло

Далше важне пряме  выхоснованя горнины як ставебного материала. Як пороватый материал е атрактивный, а ку тому морозостойкый. Морозостойкость: 300–400 циклы. Як помочный материал хоснуе ся в металургии, хемичном, потравиновом, фармацевтичном промыслѣ.

## Жерела и одказы
* Мала гірнича енциклопедія. В 3 т. / за ред. В.С. Білецького. – Донецьк : Схід. видав. дім, 2013. Том 1.  
* Кнунянц И.Л. (гл. ред.):  Химический энциклопедический словарь. — Москва: Советская энциклопедия. 1983. — 792 с.
* Claudia Holgate: What is limestone. How is it formed.

## Референции

Катеґорія:Седиментны горнины
Земна кора

**Земна кора**,  *Earth crust* — верхня шкарупина Землѣ зоз граничнов грубостьов , минималнов , середньов густотов 2,8&nbsp;г/цм3.

На глубках около  лежить *[[границя Мого]]*, котра практично е границьов межи земнов коров а земным плащом. Земна кора въедно з верхньов густѣйшов частьов плаща творять литосферу.

Максимална грубость земной коры досягать ся на мѣстах, де ся утворили горы, иншак . Земна кора океанска тонша: . Вѣк найстаршых горнин земной коры сягать 4&nbsp;милиарды рокы.

Океанска земна кора мать, як и континентална свои поднятя и яркы. В мѣстах океанскых хребтох грубость океанской земной коры наростать до  и веце.

В континенталной корѣ розличують пасма гранитне и базалтове, котры роздѣлять т.&nbsp;зв. *[[границя Конрада]]*.

Подля теории, закладеной на анализѣ сейсмичной активности, поважуе ся, же океанска земна кора не мать гранитне пасмо, але дакотры геологы твердять, же таке заключѣня хыбне, а тота интерпретация сейсмологии некоректна.
 
## Жерела и одказы
* Мала гірнича енциклопедія. В 3 т. / за ред. В.С. Білецького. – Донецьк : Схід. видав. дім, 2013. Том 1.  
* Петров О.В. (гл. ред.) Геологический словарь в трех томах. Изд. третье. — СПб.: Изд-во ВСЕГЕИ. 

## Референции

Катеґорія:Земля
Кора
Воздух

**Воздух** — мѣшанка газох, из котрых ся складуе атмосфера Землѣ. Воздух незаступный про животну чинность векшины живых организмох.

## Зложѣня воздуха
Воздух обсягуе вецей зложок:

## Выхоснованя в продукции
Оксиген, обсягнутый во воздусѣ, служить хемичным агентом в процесах горѣня, топлѣня металох, и в реакциях выробы вельох хемичных продуктох. З воздуха достають оксиген, азот, благородны газы. Стискнутый воздух служить за робоче тѣлесо в автомобиловых пневматиках и в розличных апаратах.

## Жерела и одказы
* Кнунянц И.Л. (гл. ред.):  Химический энциклопедический словарь. — Москва: Советская энциклопедия. 1983. — 792 с.
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с.  

## Референции

Катеґорія:Ґазы
Юг

**Юг** — напрям або сторона свѣта, противна сѣверу. Кедь в полудне обернеме ся тварьов ку сонцю, буде то напрям на юг.
Подля географичного означѣня точка юга — една з четырьох главных точок горизонта, де математичный горизонт перетинать ся з небесным меридианом, найблизша ку южному небесному полу.

В латинцѣ означать ся буквов **S** од  *South*, або   *Süd*.

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909.
* Малый энциклопедический словарь Брокгауза и Ефрона, т. II, вып. 4 (1909): Почва — Иссоп ''<small>Доступно онлайн</small>''
* Трёшников А.Ф.  Географический энциклопедический словарь: Понятия и термины. /Гл. ред. А. Ф. Трёшников. — М.: Сов. энциклопедия, 1988.— 432 с.

## Референции

Катеґорія:Стороны свѣта
Катеґорія:Географична терминология
Сѣвер

**Сѣвер** — една з четырьох сторон свѣта, а правѣ тота, котра лежить напротив югу и вызначать ся *сѣвернов точков*, циже точков, де сѣверна часть небесного меридиану перетинать круг математичного горизонта.

В латинцѣ означать ся буквов **N** од  *Nord*, одповѣдно сѣверозапад  NW (нордвест), сѣверовосток NO (нордост).

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 1&nbsp;–&nbsp;28. Vyd. J. Otto. V Praze, 1888&nbsp;–&nbsp;1909.
* Малый энциклопедический словарь Брокгауза и Ефрона, т. II, вып. 3 (1909): Кигн — Початок  ''<small>Доступно онлайн</small>''
* Трёшников А.Ф.  Географический энциклопедический словарь: Понятия и термины. /Гл. ред. А. Ф. Трёшников. — М.: Сов. энциклопедия, 1988.— 432 с.

## Референции

Катеґорія:Стороны свѣта
Катеґорія:Географична терминология
Скопие

**Скопие**,  *Скопје*,  *Скопље*,  *Shkupi(Шкупі)*,  *Üsküp(Юскюб)*,  *Скопье* — головне мѣсто Сѣверной Македонии.

## Полога
Лежить на рѣцѣ Вардар, в сѣверной части державы.

## Економика
Важный транспортный узел, меджинародне летиско. Скопие — главный промысловый центер Сѣверной Македонии. Промысел: металургия, машинарство, хемична продукция (пласты, синтетичны волокна, агрохемичны материалы), фармацевтика, текстилии, выробкы з кожѣ, потравинарство (в том числѣ доган, конзервы), дереварска продукция, ставебны материалы.

## История
Скопие основане в VI. сторочу. Захранили ся архитектурны памяткы з  VI. и XV. – XVIII. стороча. Недалеко суть руины античного города Скупи. Скопие в року 1963 было з векшой части збуряне трясѣньом землѣ, пак одбудоване наново.

## Жерела и одказы
* **Трёшников А.Ф.** Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 
* Официалный сайт 

## Референции

Катеґорія:Головны міста
Катеґорія:Міста Европы
Катеґорія:Міста
Катеґорія:Населены пункты Сѣверной Македонии
Восток

**Восток** або **выход**,  — сторона свѣта, де выходить сонце, а тыж  землѣ, котры в той сторонѣ свѣта лежать (называны тыж *Ориент*).
В географичном означѣню *точка востока* — една з четырьох главных точок горизонта, точка перетину математичного горизонта з небесным екватором.

В латинцѣ означать ся буквов **O** од  (ост).

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 1&nbsp;–&nbsp;28. Vyd. J. Otto. V Praze, 1888&nbsp;–&nbsp;1909.
* Малый энциклопедический словарь Брокгауза и Ефрона, т. I, вып. 1 (1907): А — Гальванотропизм  ''<small>Доступно онлайн</small>''
* Трёшников А.Ф.  Географический энциклопедический словарь: Понятия и термины. / Гл. ред. А. Ф. Трёшников. — М.: Сов. энциклопедия, 1988.— 432&nbsp;с.

## Референции


Катеґорія:Стороны свѣта
Катеґорія:Географична терминология
Йиржи Ганзелка

**Йи́ржи Га́нзелка**,  *Jiří Hanzelka*; *24. децембер 1920, Штрамберк, Чехословакия — †15. фебруар 2003, Прага, Чехия — чешскый путователь, писатель, новинарь, сценариста и  филмарь.

## Биография
Отець быв роботник и шофер. Йиржи Ганзелка в Празѣ абсолвовав торговелну академию (матуровав в року 1938) и зачав штудии на Высокой школѣ торговлѣ, де ся спознав з Мирославом Зикмундом. Понеже под нѣмецков окупациов высокы школы были закрыты, зыскав фахову освѣту земледѣлску (1941) и працовав яко земледѣлскый роботник, а пак урядник в *Кооперативѣ Прага* (1942–1945). Жадану высокошколску диплому и титулу инженера зыскав по войнѣ в року 1946. В роках 1947–1950 путовав з Мирославом Зикмундом Африков и Латинсков Америков, а в роках 1959–1964 Азиев и Океаниев. В роках 1968–1969 працовав яко торговелный аташе чехословацкой амбасады в Штокголмѣ, але понеже заняв критичну позицию односно окупации Чехословакии в добѣ нормализации стратив пост и в роках 1979–1982 працовав яко заградник в Семинарской заградѣ в Празѣ, пак похворѣв ся и одышов на инвалидну пензию. Од року 1990 быв економичным радником на Предсѣдництвѣ влады Чехословакии, в року 1990 одышов на пензию. Останок живота терпѣв на здоровелны проблемы. 

## Творба
З малов выимков вшытка творба Ганзелкы е практично и правно сполуавторством з Мирославом Зикмундом, и была тота авторска пара означована критиков и читателями куртанков H+Z або Z+H. Их репортажѣ зыскали во своей добѣ небывалу популарность. Музей юговосточной Моравы во Злинѣ в року 1977 достав од сполуавторох цѣлый их архив, котрый официално презентованый под значков *Archiv&nbsp;H+Z*.

В штатистицѣ того музея зазначено, же перевандровали 107 держав, написали о том 18 книг, котры мали 143 выданя в 11 языках, а тыж вытворили 147 репортажных и 4 повнометражны филмы.

## Вызнаменаня
В року 1993 Ганзелка и Зикмунд зыскали за цѣложивотну творбу Награду Егона Ервина Киша, котра ся признавать за литературу факту; в року 1999 Медалию *За заслугы* II. ступня; в року 2000  Награду Министра екологии; в року 2002
Artis Bohemiae Amicis (Приятелям чешского умѣлства).

## См. тыж
* (10173) Ганзелказикмунд
* Мирослав Зикмунд

## Одказы
* Jiří HANZELKA. //Slovník české literatury po roce 1945 (ФОТО)
* Jiří Hanzelka. //Česko-Slovenská filmová databáze
* Miroslav Zikmund (* 14. 2. 1919 Plzeň) – český novinář a cestovatel //HedvabnaStezka.cz cestovatelský portál

## Референции

Катеґорія:Вандровници
Катеґорія:Чешскы писателе
Катеґорія:Вандрописателе
Латинска Америка

**Латинска Америка**,   América Latina), сполочна назва держав, положеных в южной части Сѣверной Америкы, на юг од рѣкы Рио Гранде (загорнюючи Середню Америку и Вест-Индию), и в Южной Америцѣ. 

Обща плоха 22,8&nbsp;млн&nbsp;км2. Обывательство 479&nbsp;млн особ. (2000).

## Дефиниция
* Даколи в широком понятю Латинсков Америков называють вшиткы державы, што суть на юг од США.
* В узшом понятю змежи того широкого беруть лем романоязычны державы (де доминуе испанськый, португалскый, французскый язык).

## Державы
На територии Латинской Америкы лежать 33 державы:
;англоязычны
# Антигуа и Барбуда,  
# Багамы, 
# Барбадос, 
# Белиз,  
# Гваяна,
# Гренада,
# Доминика,
# Святый Винсент и Гренадины, 
# Святый Криштоф и Невис,
# Свята Луция, 
# Тринидад и Тобаго, 
# Ямайка
;нидерландоязычны
# Суринам
;романоязычны
# Аргентина, 
# Боливия, 
# Бразилия (португалскый), 
# Венезуела, 
# Гайти, (французскый)
# Гватемала, 
# Гондурас,
# Доминиканска република, 
# Еквадор,
# Колумбия, 
# Костарика, 
# Куба, 
# Мексико, 
# Никарагуа, 
# Панама, 
# Парагвай, 
# Перу,
# Салвадор, 
# Уругвай, 
# Чиле, 
в зосталых 18 романоязычных державах доминантный официалный язык — испанскый.

## Етимология
Назва Латинска Америка пошла од латинской основы романскых языкох, котрыма говорить векшина обывательства той части континента.

## Жерела и одказы
* Аяган Б. (гл. ред). Казахстан. Национальная энциклопедия. 3 том. К-М. Алматы: Казак энциклопедиясы, 2005. — 560 с.  (тЗ)
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 

## Референции
 
Катеґорія:Америка
Републіка Абхазія

**Абха́зія** (, ), **Репу́бліка Абха́зія** (, )&nbsp;— часточно унітарный штат на Кавказі. Головне місто є Сухумі.

## Референції

Катеґорія:Штаты
Небесный меридиан

**Небесный меридиан** — велика кружниця небесной сферы, проходяча через зенит мѣста позорованя, и оба небесны полы. Сонце перетинать тот меридиан в полудне подля мѣстного часу. 

Небесный меридиан перетинать математичный горизонт в точках сѣвера и юга.

## Ось свѣта
Ось, проходяча через сѣверный и южный небесны полы называть ся *поларна ось*, або *ось свѣта*.

## Жерела и одказы
* Словарь общегеографических терминов (в двух томах).  — Москва: Прогресс, 1976 (A Glossary of Geographical Terms by L.&nbsp;Dudley&nbsp;Stamp, London, 1961)
* Проф. Б.А. Воронцов-Вельяминов: Астрономия. Издание 13-е. — Москва: Учпедгиз, 1959. — 144&nbsp;с.

## Референции

Катеґорія:Астрономична терминология
Катеґорія:Географична терминология
Катеґорія:Сферична астрономия
Небесный пол

**Небесный пол** або **свѣтовый пол** — точка небесной сферы, яку перетинать ось свѣта. 

Суть Южный и  Сѣверный полы свѣту. Через прецесию небесный пол помалы пересувать ся односно звѣзд, описуючи за кажды 26&nbsp;000 рокы коло радиусом цирка 23,5° з центром в полу еклиптикы. Окрем того, на позицию небесного пола вплывать нутация, через котру ся он одхылять од середньой
траектории на ±9" з периодом 18,6 року. В епосѣ J2000.0 Сѣверный пол свѣту лежить около Поларкы (α Малого Воза): в року 1966 — на угловом одстояню 54', в року 1986 — 49', в року 1997 — 45' од ньой.

## Жерела и одказы
* Климишин І.А.,  Корсунь А.О. (ред.) Астрономічний енциклопедичний словник — Львів : Голов. астроном. обсерваторія НАН України : Львів. нац. ун-т ім. Івана Франка, 2003.  — 548 c.   <small>''Доступно онлайн''</small>

## Референции

Катеґорія:Астрономична терминология
Катеґорія:Сферична астрономия
Стороны свѣта

**Стороны свѣта** — стороны горизонта, четыре главны точкы горизонта: сѣвер, юг, восток/выход и запад. Даколи сторонами свѣта называють тыж одповѣдны четвертины горизонта: сѣверну, южну, восточну/выходну и западну. 

Стороны свѣта означують буквами **[[Сѣвер|С]]**, **[[Юг|Ю]]**, **[[Восток|В]]** и **[[Запад|З]]**, або одповѣдно **[[Сѣвер|N]]**, **[[Юг|S]]**, **[[Восток|О]]** и **[[Запад|W]]** (в австро-угорской мореплавной традиции Nord, Süd, Ost, West), або  **[[Сѣвер|N]]**, **[[Юг|S]]**, **[[Восток|E]]** и **[[Запад|W]]** (в англицкой North, South, East, West); в градусах 0°, 180°, 90°, 270°.

На точнѣшу дефиницию напрямох, котры суть меджи головныма, хоснують далшы: 

Про далшу точнѣйшу дефиницию хоснують 8 означѣнь, котры указують напрямы помеджи головныма и напрямами другого ряду. В зачатку назвы ся кладе головный, пак через дефис за ним слѣдуе напрям другого ряду.

## Ориентация
Про ориентацию служить компас. Найпростша ориентация без нього вдень за сонцьом, котре в полудне (в найвысшой позиции) укаже нам юг. Вночи нам сѣвер укаже Поларка, в хотьякый час, бо ей полога на небѣ ся не мѣнять.

## Жерела и одказы
* 
* Страны света. // '''Большая Советская Энциклопедия'''  

## Референции

*
Cum laude

**Cum laude**  — з похвалов. Оцѣнѣня , хосноване на высшых школах при обгаеню дипломных и дисертачных робот.  

## США
Суть три ступнѣ:
# cum laude — з похвалов
# magna cum laude — з великов похвалов
# summa cum laude — з найвысшов похвалов

## Мадярщина и Германия
# rite — як належить
# cum laude — з похвалов
# magna cum laude — з великов похвалов
# summa cum laude — з найвысшов похвалов

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Дворецкий И. Х. Латинско-русский словарь. Изд. второе. М: «Русский язык», 1976.
* What is the difference between magna cum laude and summa cum laude? //

## Референции

Катеґорія:Латинскы слова и фразы
Катеґорія:Высокы школы
Универзита Лоранда Етвеша

**Универзита Лоранда Етвеша**,  *Eötvös Loránd Tudományegyetem*, куртанка *ELTE*,  *Universitas Budapestinensis de Rolando Eötvös Nominata* — найдавнѣйша мадярска фунгуюча универзита.

## Факулты
Универзита мать 8 факулт:
* Факулта права и политичных наук (ÁJK)
* Факулта шпециалной едукации Барчи Густава (BGGyK)
* Факулта гуманитных наук (BTK)
* Факулта информатикы (IK)
* Факулта педагогии и психологии (PPK)
* Факулта социалных наук (TáTK)
* Факулта дѣточой педагогикы (TÓK)
* Факулта природных наук (TTK)

## История
Естергомскый кардинал Петер Пазмань в року 1635 заложив в Трнавѣ универзиту, котра пак перешла многыма трансформациями и поважуе ся зачатком днешной универзиты Лоранда Етвеша. Универзита достала свое имя в року 1950 за вызнамным физиком Бароном Лорандом Етвешом.

## Одказы
* Официалный сайт

## Референции

Етвеш Лоранд
Сферична астрономия

**Сферична астрономия** — дѣл астрономии, а конкретнѣйше астрометрии, котрый рѣшать задачѣ установлѣня пологы небесных тѣлес и астрономичных явох (як выход, кулминацию и запад тѣлес) в конкретны моменты часу, оперуючи математичныма методами сферичной тригонометрии. 

Сферична астрономия — еден з найдавнѣйшых дѣлох астрономии, котрый ествовав уже в старовѣку.

Апаратом сферичной астрономии суть розличны системы координат односно позорователя, умѣщеного в даякой точцѣ на поверху Землѣ и розличны системы мѣряня астрономичного часу.

## Жерела и одказы
* Климишин І.А.,  Корсунь А.О. (ред.) Астрономічний енциклопедичний словник — Львів : Голов. астроном. обсерваторія НАН України : Львів. нац. ун-т ім. Івана Франка, 2003.  — 548 c.   <small>''Доступно онлайн''</small>

## Референции

Катеґорія:Сферична астрономия
Астрометрия

**Астрометрия**, од  *αστρον звѣзда  μετρεω мѣряю* — дѣл астрономии, котрый штудируе взайомну пологу и рух небесных тѣлес, их геометричны и кинематичны властности, в окремости, в комплексох и Вселеной в цѣлому. 

## Дѣлы астрометрии
Астрометрия дѣлить ся на:
* сферичну астрономию;
* практичну астрономию;
* фундаменталну астрометрию (мѣряня координат звѣзд и каталогизация);
* фотографичну астрометрию;
* службу часу и руху полох Землѣ.

## История
Астрометрия — найдавнѣйшый дѣл астрономии, первы каталогы звѣзд склали у Вавилонѣ  во VIII. ст. до РХ. В II. ст. Клавдий Птолемей створив геоцентричну систему свѣта, в року 1543 Кеплеровы законы утвердили гелиоцентричну систему. Од 1970-х рокох астрометрия достала новы средкы и методы:
# позорованя зоз штучных сателитох;
# нову высокоточну технику;
# компютеры и автоматизованы комплексы;
# меджинародну кооперацию в астрометричных проектах.

## Жерела и одказы
* Климишин І.А.,  Корсунь А.О. (ред.) Астрономічний енциклопедичний словник — Львів : Голов. астроном. обсерваторія НАН України : Львів. нац. ун-т ім. Івана Франка, 2003.  — 548 c.   <small>''Доступно онлайн''</small>
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1.  

## Референции

Катеґорія:Астрометрия
Катеґорія:Дисциплины астрономии
Филология

**Филология**,  *φίλος приятель, λόγος слово* —  наука, котрой цѣльов е познаня духа дакотрого народа на основѣ его языка и литературы або и устной творчости. 

Люде, котры ся занимають филологиев, называють ся *филолог* або *филологичка*. 

## Класификация
Предметом филологии може быти даяка языкова група, або и каждый язык сам. Роздѣляють окреме тыж понятя *филологии класичной*, в котре входять языкы и литературы старовѣку и *филологии модерной*, ку котрой належать *филология славянска*, *романска*, *германска*, *ориентална* и т.&nbsp;п. Окремы групы, правда же, можуть еще дале ся роспадати на узшы, напримѣр ориентална на филологию китайску, манджу, японску, иранску, индийску а т.&nbsp;д.

## Вычерпность
Понятя филологии доста широке, кедь мать обсяговати вшитко, што ся дотыкать языка и литературы дакотрого народа. Тото вшакже е цѣлком можне лем при языках мертвых, в класичной филологии. Филология живых языкох не може быти так вычерпна и мусить ся ограничити на язык и литературу в узшом вызнамѣ, лишаючи розличны дотычны ку ним темы окремым самостойным наукам.

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909.

## Референции

Катеґорія:Філолоґія
Воловецкый район

**Воловецкый район**,  *Воловецький район* — административный район в сѣверной части Закарпатской области, створеный в року 1946. В року 2020 ликвидованый и прилученый ку Мукачовскому.

## Землеписна полога и характеристика района
Воловецкый район ограниченый на сѣверѣ Вододѣлным хребтом и на югу Полонинскым хребтом. В районѣ мають выток рѣкы базена Дуная: Латориця з притоками Вича и Жденьовка. Лѣсы занимають 273 км2, переважны файты суть бук (70%) и смерека (24%); меджи храненыма териториями найвызнамнѣйшым е лѣсовый резерват Россошный.

Вшиткы населены локалиты района мають официалный статус «горскый населеный пункт» (2013).

## История района
До року 1904 належав ку жупѣ Берег в Свалявском округу (Szolyvai járás), од року 1904 — як окремый Нижньоверецкый округ (Alsóvereckei járás). В року 1914 ту были тяжкы бои з российскым войском.

В року 1928 чехословацка администрация ликвидовала окремый Нижньоверецкый округ и в штатистицѣ року 1930 фигуруе в Свалявском округу.  Окремый Нижньоверецкый округ (Alsóvereckei járás) быв обновленый мадярсков администрациев в року 1941. 

В роках 1939–1940, коли Червена армада  пришла ку границям Подкарпатской Руси, з Воловецкого района 270 особ нелегално утѣкли до СССР и трафили до ГУЛагу, 190 з них пережили и вернули ся в Чехословацком армадном корпусѣ ген. Свободы. В року 1946 Нижньоверецкый округ перетвореный на Воловецкый округ, а в року 1953 достав назву *Воловецкый район*.

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. 
* Ковальчук І.П., Ровенчак І.І.: Воловецький район. //Географічна енциклопедія України: В 3-х т. Редкол.: О. М. Маринич (відп. ред.) та ін.— К. «Українська енциклопедія» ім. М. П. Бажана, 1989—1993.   Т. 1: А—Ж.— 416 с:  С. 217.
* Тронько П. и др. (ред.) Історія міст і сіл України. Том 7. Закарпатська область. К. 1969.

## Референции

Катеґорія:Районы Закарпатской области
Гукливый

**Гукливый**,   *Гукливий* — село в бывшом Воловецком районѣ (од 2020 Мукачовскый) Закарпатской области.

## Полога
Село лежить меджи Вододѣлным хребтом и Боржавскыма полонинами, на желѣзничной усѣку Лавочне – Мукачово, о 6 км на сѣвер од мѣстечка Воловець.

;Сельска рада
Гукливська сільська рада89140, Закарпатська обл., Воловецький р-н, с.Гукливий, 200 

## История

О заложѣню села говорить *[[Гукливскый лѣтопис]]* — додаток ку стародавной сельськой матрицѣ, што обсягуе записы од  XVII. по XIX. стороча. Село заселяло ся од року 1588.

В року 1889 три осады — Гуклива, Таламаш и Веретечов — споили ся въедно под назвов *Zúgó (Гукливый)*, подля етимолога Ж. Шебештьена, тота назва походить од водопада.
 
В року 1910 в селѣ были 1604 обывателѣ, з них 1209 Русины, 346 Нѣмцѣ, 39 Мадяре. Подля вѣры 1236 грекокатоликы, 351 израелиты, 17 римокатоликы.

В року 1930 — 1621 обыватель, а з того 1347 Русины, 239 Евреи, 13 Чехы и Словаци, 1 Мадяр, 21 — чужинцѣ. Подля вѣры: православна громада: 1136 особ.
.
## Вызнамны родаци
* Емил Балецкый (1919–1981) — мадярскый слависта, русинскый писатель и поет 

## Памятникы
* Деревяна церковь Святого Духа, XVIII. стороча 

## Жерела и одказы
* Sebestyén Zsolt: Kárpátaljai helységnévmagyarázatok.
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. 
* Тронько П. и др. (ред.) Історія міст і сіл України. Том 7. Закарпатська область. К. 1969.

## Референции

Катеґорія:Населены пункты Украины
Катеґорія:Населены пункты Закарпатской области
Анна Кузмякова

**Анна Кузмякова**, *&nbsp;17. фебруар 1949, Страняны, окрес Стара Любовня, Пряшовскый край — русинска народностна дѣятелька, новинарька.

## Биография
Середню школу абсолвовала в Старой Любовни. В Пряшовѣ на педагогичной факултѣ тогдышной Универзиты Павла Йозефа Шафарика зыскала фах учителькы ІІ.&nbsp;ступня в комбинации нѣмецка и украинска филология (1972). Учительовала в Якубянох, а од року 1979 — в Пряшовѣ, де з родинов жие и доднесь.

## Новинарство и народовство
В Пряшовѣ были ширшы можности и по часѣ нашла себе во выдавательско-новинарской сферѣ, спочатку в *Културном союзѣ украинскых трудящых ([[КСУТ]])*, понеже при комунистичном режимѣ Русины «не екзистовали» де юре. Але и ту не таила ся зо своев русинсков идентичностьов, а навеце не выявляла тужбу поступити меджи шоры «лѣпшых людей», членох КПЧ, доста было, же могла и ту дашто робити про русинску културу. Од року 1990, коли створила ся Русинска Оброда, а голосити ся ку Русинам уже не быв «злочин» и «пережиток минулости», активно ся дала до розъясньовалной роботы по селах меджи людми, а на списованю в року 1991 указало ся, же десяткы тысяч «украинскых трудящых» суть подля властного пересвѣдчѣня Русины. Активно робила новинарску, редакторску, коректорску роботу в русинскых выданях (*Народны Новинкы*, *Русин* и др.), в колективѣ котрый ся занимав вопросами русинского языка. В роках 2001&nbsp;–&nbsp;2006 была предсѣдкыньов  Русинской Оброды. В року 2004 инициовала нову новинку *[[НН Інфо Русин|Інфо Русин]]*, котрой была редакторков в роках 2004&nbsp;–&nbsp;2010, а котра была успѣшна и широко информовала читателя о вшитком, што ся дѣе в русинском животѣ не лем в Словакии, але и в свѣтѣ. Была то новота, котра принесла в русинске новинарство конкуренцию, а то ишло му на хосен. Новинка успѣшно жие доднесь, од року 2017 споила ся з *Народныма Новинками* и выходить яко *[[НН Інфо Русин|НН Інфо Русин]]*. Инициовала декламаторскый конкурз *Духновичов Пряшов* (2000), котрым доднесь перешли уже соткы участникох. В роках 2004&nbsp;–&nbsp;2010 была редакторков *Музичных поздравох* в русинской редакции Словацкого радия.

Од року 2016 е редакторков справодайства в радию *Rusyn&nbsp;FM*.

Од зачатку русинской оброды Анна Кузмякова была участна и в групѣ, котра приготовльовала материалы потребны про кодификацию пряшовского варианта русинского языка. Залучила ся до приготовлѣня основных кодификачных норм, головно до проекту первых норм русинского правопису з року 1992, пак *Орфоґрафічного словника русиньского языка* (1994, ред. Юрий Панько). Наконець, в року 1995 прислужила ся ку организации святочного выголошѣня кодификации варианта русинского языка про Словакию.

## Жерела и одказы
* АННА КУЗМЯКОВА / ANNA KUZMIAKOVA (профил) //Радио *Rusyn&nbsp;FM* ФОТО
* Медвідь П.: 70 є лем чісло або народ ті нe забуде! (Ку юбілею Анны Кузмяковой) Текст и фото

## Референции

Катеґорія:Русиньскы народны дїятелї
Катеґорія:Русиньскы педаґоґы
Катеґорія:Русиньскы новинаре
Россошный

**Россошный** — лѣсовый резерват державного вызнаму, закладеный в року 1974 во Воловецком районѣ Закарпатской области.

Справця: Воловецкый лѣсокомбинат. Плоха — 461 га. Хранены объекты: область корѣнных фитоценозох пралѣсового характеру на югозападных убочах масиву полонины Боржава, меджи верхами Стой и Великый Дѣл. На територии резервата мож видѣти два поростовы пасма — буковых лѣсох и ялицьово-буковых лѣсох. Основна плоха бучин, яка чинить верхню меджу лѣсу, знижена через выпас статку на полонинѣ до 1080 — 1200 м. На камѣнистых убочах суть сформованы яворовы поросты, мѣшаны з бучинами.

Суть рѣдкостны виды ростлин, занесены до Червеной книгы Украины. Животинный свѣт характерный про Лѣсисты Карпаты: даньел европскый (Dama dama), серна европска (Rupicapra rupicapra), медвѣдь бурый (Ursus), дикун (Sus scrofa), лишка (Vulpes vulpes), буковка (Martes martes), камѣниця.(Martes foina)

## Жерела и одказы
* Стойко С.М.: Росішний. //Географічна енциклопедія України : у 3 т. / редколегія: О. М. Маринич (відпов. ред.) та ін. — К. : «Українська радянська енциклопедія» ім. М. П. Бажана, 1989. Том 3, сс. 148-149.

## Референции

Катеґорія:Хранены територии
Верховинскый вододѣл

**Верховинскый вододѣл** — горске пасмо на западѣ Восточных Карпат, оддѣляюче базены Латорицѣ, Рѣкы и Уга на югу од базена Стрыя на сѣверѣ. Верховинскый вододѣл е западнов частьов общого вододѣла украинской части Восточных Карпат.

## Опис
;Полога и характер
Пасмо зачинать ся  на западѣ при Ужоцком перелазѣ, тягне ся восточным напрямом и закончуе ся на востоку при Торуньском перелазѣ. Южны убочи суть прикры и зарвисты, а сѣверны — гладко спадисты. Линия гребѣня кривуляста, а до высот 1200 — 1250 м н.м. покрытый смереково-буковыма лѣсами, высше того яфиновыма поростами, еще высше — травами.  Геологично складеный переважно з пѣсковцьох. На юг од Верховинского вододѣла лежить Верховина, найгустѣйше заселена територия в горской части Закарпатской области.
;Туристика
Гребѣньом вододѣла иде пѣшый путь, што робить го популарным про туристику. Ту ишла стара границя Мадярщины, а пак Чехословакии, и на многых мѣстах мож видѣти стары граничны знакы, што можуть служити ориентиром. Гребѣнь перетинають автодорожны и желѣзничны  перелазы, суть то зо запада на восток:
* Ужоцкый (859&nbsp;м н.м., автодорога, желѣзниця)
* Латорскый (770&nbsp;м н.м., нова автодорога M-06)
* Верецкый (841&nbsp;м н.м., автодорога)
* Воловецкый (1014&nbsp;м н.м., желѣзниця)
* Торуньскый (941&nbsp;м н.м., автодорога)

## Жерела и одказы
* Анучин В.А.: География Советского Закарпатья. — Москва: Географгиз, 1956. 296&nbsp;с., карта.
* Лящук Б.Ф.: Вододільний хребет. //Географічна енциклопедія України: В 3-х т. Редкол.: О. М. Маринич (відп. ред.) та ін.— К. «Українська енциклопедія» ім. М. П. Бажана, 1989—1993.   Т. 1: А—Ж.— 416&nbsp;с:  Сс. 203–204.
*  Лящук Б.Ф.: Верховина. Ibidem, с. 164

## Референции

Катеґорія:Карпаты
Бескид (штация)

**Бескид** — желѣзнична штация Львовской желѣзницѣ, Ужгородской дирекции в Закарпатской области Украины.

## Полога и комодиты
Штация лежить на сѣверном боку Бескидского тунела на одстояню 8&nbsp;км од штаций Лавочне и Скотарске. До Мукачова — 70&nbsp;км, до Стрыя — 80&nbsp;км. Обслугуе лем вициналны линии. Не мать складовню на багаж. В зимушный час недалеко од штации е можность горского лыжованя, фунгуе вытяг, популарный у жительох Мукачова. Про туристы и влѣтѣ и взимѣ е одты найлегшый выступ на Верховинскый вододѣл.

## История
Штация отворена в року 1885 яко гранична штация мадярской желѣзницѣ на линиии Мукачово&nbsp;— Стрый и належала ку Свалявскому округу жупы Берег. Желѣзничну линию и штацию отворили по выставбѣ Бескидского тунела. Назву штация достала од Восточных Бескидох&nbsp;— части Лѣсистых Карпат, через котру пролягла.

Линию зъелектрификовали в року 1956  яко линию желѣзницѣ Лавочне&nbsp;— Мукачово, перву електрификовану линию Львовской желѣзницѣ.

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Архангельский А. С., Архангельский В. А. Железнодорожные станции СССР: Справочник. В 2-х кн. — М. : Транспорт, 1981.
* Штация Бескид

## Референции

Катеґорія:Желѣзничны штации Закарпатской области
Яфина

**Яфина**, **афина**, **боровичка**, **боровка**, **яфора** вадь **яфыра** ( *Vaccínium myrtíllus L.*)&nbsp;— дробный многорочный конаристый полукорчик з родины вересовых (*Ericaceae*).
## Опис
Листкы на краях зубчиковаты. Плод — чорна ягода. Цвѣте в маю–юнию. Достигать в юлию–августѣ. Найвеце росширена на полонинах, де мож каждорочно зберати десяткы тонн.

## Хоснованя
В народной и научной медицинѣ широко хоснують плоды (*Fructus myrtilli*) и листкы (*Folium myrtilli*). Помагать при бѣгунцѣ, гемороидах, диабетесѣ, жолудковых хворотах, вередѣ або корчах жолудка, червѣнцѣ и др. Вар з ягод забивать бактерии черевного тифуса. Свѣжы ягоды помагають при екземах, ревмѣ, артритисѣ.

## Жерела
* 
* 

## Референции

Катеґорія:Лѣчивы ростлины
Катеґорія:Вересовы
Катеґорія:Ростлины
Ibidem

**Ibidem**  означать  «там же», «в тому же мѣстѣ», «якраз там». Хоснують в референциях, жебы одкликати ся на перед тым цитоване або рефероване мѣсто, або еще раз выхосновати описане скорше жерело, не подаючи наново его опис. Такый способ реферованя зменшуе текст референций и робить его доступнѣйшым в прочитаню.

В дакотрых державах  хоснують в тых припадах куртанкы од Ibidem: **Ibid**., **Ib**.

## Примѣр
* Лящук Б.Ф.: Вододільний хребет. //Географічна енциклопедія України: В 3-х т. Редкол.: О. М. Маринич (відп. ред.) та ін.— К. «Українська енциклопедія» ім. М. П. Бажана, 1989—1993.   Т. 1: А—Ж.— 416&nbsp;с:  Сс. 203–204.
* Лящук Б.Ф.: Верховина. Ibidem, с. 164.
:: В том примѣрѣ в списку жерел подана книга, котра описана еден раз, але з ней выхоснованы двѣ окремы статьи, котры находять ся в розличных мѣстах книгы. Примѣр взятый зоз статьи Верховинскый_вододѣл.

## Жерела
* Дворецкий И. Х. Латинско-русский словарь. Изд. второе. М: «Русский язык», 1976.

## Референции

Катеґорія:Латинскы слова и фразы